CELEX: 32003R0569
Language: hr
Date: 2003-03-28 00:00:00
Title: Uredba Komisije (EZ) br. 569/2003 od 28. ožujka 2003. o izmjeni Uredbe (EZ) br. 1238/95 o utvrđivanju provedbenih pravila za primjenu Uredbe Vijeća (EZ) br. 2100/94 u pogledu pristojbi koje se plaćaju Uredu Zajednice za biljnu raznolikost

03/Sv. 41
            
            
               HR
            
            
               Službeni list Europske unije
            
            
               140
            
         32003R0569
   
               L 082/13
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 569/2003
   od 28. ožujka 2003.
   o izmjeni Uredbe (EZ) br. 1238/95 o utvrđivanju provedbenih pravila za primjenu Uredbe Vijeća (EZ) br. 2100/94 u pogledu pristojbi koje se plaćaju Uredu Zajednice za biljnu raznolikost
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (1), kako je izmijenjena Uredbom (EZ) br. 2506/95 (2), a posebno njezin članak 113. stavak 4.,
   budući da:
   
               (1)
            
            
               Uredba Komisije (EZ) br. 1238/95 od 31. svibnja 1995. o utvrđivanju provedbenih pravila za primjenu Uredbe Vijeća (EZ) br. 2100/94 u pogledu pristojbi koje se plaćaju Uredu Zajednice za biljnu raznolikost (3) kako je izmijenjena Uredbom (EZ) br. 329/2000 (4), određuje pristojbe koje se plaćaju Uredu Zajednice za biljnu raznolikost (dalje u tekstu „Ured”), te visine tih pristojbi.
            
         
               (2)
            
            
               Upravno vijeće Ureda Komisiji je poslalo nacrt izmjena vezano uz pristojbe, plative Uredu prema Uredbi (EZ) br. 2100/94.
            
         
               (3)
            
            
               Elektronički bankovni način plaćanja SWIFT dostatan je pisani dokaz da je podnositelj na račun Ureda odgovarajuće uplatio pristojbu za zahtjev.
            
         
               (4)
            
            
               Prema Uredbi Vijeća (EZ) br. 2100/94 pristojba za zahtjev namijenjena je pokrije više faza obrade zahtjeva. Dakle, Ured mora određen dio pristojbe za zahtjev vratiti, ako je prvotni pregled zahtjeva pokazao da ona nije valjana.
            
         
               (5)
            
            
               Kako bi se poštivali upravni troškovi sustava prava na zaštićene biljne sorte na koje se ne odnose druge pristojbe, godišnja pristojba za sve zaštićene vrste je ista te se u budućnosti ne smije povećati.
            
         
               (6)
            
            
               Financijske rezerve Ureda dosegle su razinu, koja prelazi onu koja je potrebna za osiguranje kontinuiteta djelovanja. Stoga je iznos godišnje pristojbe vezan uz smanjenje rezerve u razdoblju od 2003. do 2005.
            
         
               (7)
            
            
               Datum dospijeća godišnje pristojbe mora prethoditi početku godine u kojoj vrijede prava zaštite biljne raznolikosti na koja se odnosi, kako bi se u slučaju neplaćanja te pristojbe spriječila dodjela besplatne zaštite.
            
         
               (8)
            
            
               Primjereno je ukloniti razliku između pristojbi za upis u upisnik prava Zajednice o biljnoj raznolikosti i Upisnik zahtjeva. Osim toga se, ako zahtjev za upis obuhvaća više od jedne vrste u istom vlasništvu, za isti upis u registar zaračunava samo jedna pristojba.
            
         
               (9)
            
            
               Prema Uredbi Komisije (EZ) br. 1239/95 od 31. svibnja 1995. o utvrđivanju provedbenih pravila za primjenu Uredbe Vijeća (EZ) br. 2100/94 vezano uz postupke pred Uredom Zajednice za biljnu raznolikost (5), kako je zadnje izmijenjena Uredbom (EZ) br. 2181/2002 (6), tehnički pregled plaća Ured. Pristojbe, koje se podnositeljima zahtjeva zaračunavaju za tehnički pregled, treba povećati i uvesti više razreda pristojbi. Pristojbe treba zbog velikog povećanja povećati u dvije faze.
            
         
               (10)
            
            
               Uredbu (EZ) br. 1238/95 treba stoga na odgovarajući način izmijeniti.
            
         
               (11)
            
            
               Nove mjere primjenjuju se vezano uz pristojbe koje se počinju primjenjivati od 1. travnja 2003.
            
         
               (12)
            
            
               Obavljeno je savjetovanje s Upravnim vijećem u skladu s Uredbom (EZ) br. 2100/94.
            
         
               (13)
            
            
               Odredbe predviđene u ovoj Uredbi u skladu su s mišljenjem Stalnog odbora za prava o biljnoj raznolikosti,
            
         DONIJELA JE OVU UREDBU:
   Članak 1.
   Uredba (EZ) br. 1238/95 mijenja se kako slijedi:
   
               1.
            
            
               Članak 4. mijenja se kako slijedi:
               
                           (a)
                        
                        
                           točka 3. zamjenjuje se sljedećim:
                           „3.   U slučaju da Ured nije primio uplatu u propisanom roku, smatra se da je uplata Uredu izvršena u roku, ako se do tog roka preda dostatan pisani dokaz, koji ukazuje na to da je uplatitelj bankovnoj ustanovi ili pošti dao nalog da do datuma dospijeća izvrši uplatu u eurima na bankovni račun Ureda.”;
                        
                     
                           (b)
                        
                        
                           točka 4. se briše;
                        
                     
                           (c)
                        
                        
                           točka 5. zamjenjuje se sljedećim:
                           „5.   Pismeni dokaz smatra se dostatnim u smislu točke 3., kad se priloži potvrda za plaćanje, koji izdaje bankovna ustanova ili pošta. Međutim, kod elektroničkog načina plaćanja SWIFT-a, potvrdom o uplati smatra se obrazac preslike izvješća SWIFT, koju žigom potvrđuje i potpisuje za to ovlašten bankovni ili poštanski službenik.”
                        
                     
         
               2.
            
            
               Članak 7. mijenja se kako slijedi:
               
                           (a)
                        
                        
                           stavak 5. zamjenjuje se sljedećim:
                           „5.   Stavak 4. ne primjenjuje se kad se zahtjevu priloži dostatan pisani dokaz koji ukazuje na to da je uplatitelj bankovnoj ustanovi ili pošti dao nalog da u roku dospijeća prenese iznos plaćanja u eurima na bankovni račun Ureda; članak 4. stavak 5. primjenjuje se mutatis mutandis.”;
                        
                     
                           (b)
                        
                        
                           dodaje se stavak 7.:
                           „7.   Kad je pristojba za zahtjev plaćena, ali zahtjev prema članku 50. Osnovne uredbe nije valjan, Ured zadržava 300 EUR pristojbe za zahtjev te vraća ostatak kod obavijesti podnositelju zahtjeva o nedostacima u zahtjevu.”
                        
                     
         
               3.
            
            
               Članak 9. stavci 1. i 2. zamjenjuju se sljedećim:
               „1.   Ured nositelju prava na zaštićene biljne sorte (dalje u tekstu „nositelj”) za svaku godinu trajanja prava Zajednice o biljnoj raznolikosti zaračunava pristojbu (godišnja pristojba) od 300 eura za godine 2003. do 2005. i 435 EUR za godinu 2006. nadalje.
               2.   Plaćanje godišnje pristojbe mora se provesti:
               
                           (a)
                        
                        
                           za prvu godinu trajanja prava na zaštićenu biljnu sortu u Zajednici u roku od 60 dana nakon datuma dodjele prava; te
                        
                     
                           (b)
                        
                        
                           za daljnje godine trajanja prava na zaštićenu biljnu sortu u Zajednici prvi dan kalendarskog mjeseca koji prethodi mjesecu, u kojem završava puna godina od datuma dodjele.”
                        
                     
         
               4.
            
            
               Članak 10. zamjenjuje se sljedećim:
               
                           (a)
                        
                        
                           u petoj alineji stavka 1. točke (b) „300 EUR” zamjenjuje se sljedećim „100 EUR”;
                        
                     
                           (b)
                        
                        
                           dodaje se sljedeći stavak 3.:
                           „3.   Kad zahtjev za upis iz točaka (b) ili (c) stavka 1. obuhvaća više od jednog zahtjeva ili registriranog prava, podnesena ili je nositelj ista osoba, obračunava se samo jedna pristojba.”
                        
                     
         
               5.
            
            
               Prilog I. zamjenjuje se u skladu s Prilogom ovoj Uredbi.
            
         
               6.
            
            
               Prilog II. se briše.
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se vezano uz pristojbe koje se počinju primjenjivati od 1. travnja 2003.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. ožujka 2003.
      
         
            Za Komisiju
         
         David BYRNE
         
            Član Komisije
         
      
   
   
      (1)  SL L 227, 1.9.1994., str. 1.
   
      (2)  SL L 258, 28.10.1995., str. 3.
   
      (3)  SL L 121, 1.6.1995., str. 31.
   
      (4)  SL L 37, 12.2.2000., str. 19.
   
      (5)  SL L 121, 1.6.1995., str. 37.
   
      (6)  SL L 331, 7.12.2002., str. 14.
   
      PRILOG
      Prilog I. zamjenjuje se sljedećim:
      
         
            „PRILOG I.
            Pristojbe vezane uz tehnički pregled iz članka 8.
            Pristojba za tehnički pregled biljnih sorti u skladu s člankom 8. određuje se obzirom na godinu u kojoj počinje doba rasta te na skupinu vrsta kojoj sorta pripada, u skladu s tablicom:
            
                        (u EUR)
                     
                  
                        Cjenovna skupina
                     
                     
                        Pristojba za godine 2003. do 2005.
                     
                     
                        Pristojba od godine 2006. nadalje
                     
                  
                        
                           Skupina usjeva
                        
                     
                  
                        1.
                     
                     
                        Obični usjevi
                     
                     
                        1 020 
                     
                     
                        1 020 
                     
                  
                        2.
                     
                     
                        Usjevi koji se razmnožavaju vegetativno
                     
                     
                        1 190 
                     
                     
                        1 190 
                     
                  
                        3.
                     
                     
                        Uljarice
                     
                     
                        1 020 
                     
                     
                        1 020 
                     
                  
                        4.
                     
                     
                        Trave
                     
                     
                        1 020 
                     
                     
                        1 020 
                     
                  
                        5.
                     
                     
                        Repe
                     
                     
                        1 020 
                     
                     
                        1 020 
                     
                  
                        6.
                     
                     
                        Predivo bilje
                     
                     
                        1 020 
                     
                     
                        1 020 
                     
                  
                        7.
                     
                     
                        Usjevi s posebnim pokusnim postupcima
                     
                     
                        1 020 
                     
                     
                        1 020 
                     
                  
                        8.
                     
                     
                        Ostali usjevi
                     
                     
                        1 020 
                     
                     
                        1 020 
                     
                  
                        
                           Skupina ukrasnih vrsta
                        
                     
                  
                        9.
                     
                     
                        Vrste sa živom referentnom zbirkom, testiranja u stakleniku, dugo kultiviranje
                     
                     
                        1 190 
                     
                     
                        1 190 
                     
                  
                        9.A
                     
                     
                        Vrste sa živom referentnom zbirkom, testiranja u stakleniku, dugo kultiviranje i posebni fitosanitarni uvjeti
                     
                     
                        1 200 
                     
                     
                        2 040 
                     
                  
                        10.
                     
                     
                        Vrste sa živom referentnom zbirkom, testiranja u stakleniku, kratko kultiviranje
                     
                     
                        1 105 
                     
                     
                        1 105 
                     
                  
                        11.
                     
                     
                        Vrste sa živom referentnom zbirkom, testiranja na otvorenom, dugo kultiviranje
                     
                     
                        1 105 
                     
                     
                        1 105 
                     
                  
                        12.
                     
                     
                        Vrste sa živom referentnom zbirkom, testiranja na otvorenom, kratko kultiviranje
                     
                     
                        1 105 
                     
                     
                        1 105 
                     
                  
                        13.
                     
                     
                        Vrste bez žive referentne zbirke, testiranjima u stakleniku, dugim kultiviranjem
                     
                     
                        1 200 
                     
                     
                        1 360 
                     
                  
                        13.A
                     
                     
                        Vrste bez žive referentne zbirke, testiranja u stakleniku, dugo kultiviranje s dodatnim postupcima kod razmnožavanja
                     
                     
                        1 200 
                     
                     
                        2 040 
                     
                  
                        14.
                     
                     
                        Vrste bez žive referentne zbirke, testiranja u stakleniku, kratko kultiviranje
                     
                     
                        1 105 
                     
                     
                        1 105 
                     
                  
                        15.
                     
                     
                        Vrste bez žive referentne zbirke, testiranja na otvorenom, dugo kultiviranje
                     
                     
                        1 105 
                     
                     
                        1 105 
                     
                  
                        16.
                     
                     
                        Vrste bez žive referentne zbirke, testiranja na otvorenom, kratko kultiviranje
                     
                     
                        1 105 
                     
                     
                        1 105 
                     
                  
                        17.
                     
                     
                        Nove vrste, testiranja u stakleniku
                     
                     
                        1 190 
                     
                     
                        1 190 
                     
                  
                        18.
                     
                     
                        Nove vrste, testiranja na otvorenom
                     
                     
                        1 190 
                     
                     
                        1 190 
                     
                  
                        19.
                     
                     
                        Vrste, koje se razmnožavaju sjemenjem (i ne pripadaju ni jednoj drugoj kategoriji)
                     
                     
                        1 200 
                     
                     
                        1 360 
                     
                  
                        
                           Skupina povrća
                        
                     
                  
                        20.
                     
                     
                        Vrste, koje se razmnožavaju sjemenjem, testiranja na otvorenom
                     
                     
                        1 050 
                     
                     
                        1 445 
                     
                  
                        21.
                     
                     
                        Vrste, koje se razmnožavaju sjemenjem, testiranja u stakleniku
                     
                     
                        1 200 
                     
                     
                        1 955 
                     
                  
                        22.
                     
                     
                        Vrste koje se razmnožavaju vegetativno, testiranja na otvorenom
                     
                     
                        1 050 
                     
                     
                        1 700 
                     
                  
                        23.
                     
                     
                        Vrste koje se razmnožavaju vegetativno, testiranja u stakleniku
                     
                     
                        1 200 
                     
                     
                        1 360 
                     
                  
                        
                           Skupina voća
                        
                     
                  
                        24.
                     
                     
                        Drveće
                     
                     
                        1 050 
                     
                     
                        1 615 
                     
                  
                        24.A
                     
                     
                        Drvene vrste s opširnom stalnom referentnom zbirkom
                     
                     
                        1 050 
                     
                     
                        2 380 
                     
                  
                        25.
                     
                     
                        Grmovi
                     
                     
                        1 050 
                     
                     
                        1 190 
                     
                  
                        26.
                     
                     
                        Trsovi
                     
                     
                        1 050 
                     
                     
                        1 190 
                     
                  
                        27.
                     
                     
                        Puzavice
                     
                     
                        1 050 
                     
                     
                        1 870 ”